text: Millioner skal forebygge kriminalitet
  22 april 2010 kl. 15.49
  Et bredt flertal i Folketinget har bevilget 137 millioner kroner til at bekæmpe ungdomskriminalitet.
  Pengene skal bruges i 12 socialt belastede området landet over.
  Korskærparken i Fredericia får ni millioner kroner, Varbergparken i Haderslev 3,6 millioner kroner og Kærhaven i Sønderborg 2,5 millioner kroner.
  En række projekter skal forebygge kriminalitet og give småkriminelle en ny chance. De unge skal trækkes ud af dårlige miljøer og motiveres til at tage en uddannelse.
  De 137 millioner kroner er en del af en samlet pulje på 400 millioner kroner til bekæmpelse af ungdomsarbejdsløshed.
  